armvectores/hy_wikipedia_2023 huggingface dataset:
Պոլիհիմնիա

Պոլիհի՛մնիա (հին հունարեն՝ Πολυύμνια՝ «հիմներով հարուստ») կամ Պոլհի՛մնիա (հին հունարեն՝ Πολύμνια), հունական դիցաբանության մեջ հանդիսավոր հիմների, ինչպես նաև գյուղատնտեսության և մնջախաղի մուսան. սկզբնապես Տերփսիքորայի նման եղել է պարերի հովանավոր, հետագայում նրան համարել են մնջախաղի մուսա։ Զևսի և Մնեմոսինեի դուստրն է, ինը մուսաների քույրը։ Նա բանաստեղծների՝ հիմներ գրողների հովանավորն է։ Համարվում է, որ նա մտքում պահում է բոլոր հիմները, երգերը և ծիսական պարերը, որոնք փառավորում են օլիմպիական աստվածներին, ինչպես նաև կարծել են, որ նա է հայտնագործել քնարը։ Պոլիհիմնիան հովանավորել է մարդկանց հռետորություն և ճարտասանական արվեստ սովորելը։ Պատկերվել է առանց ատրիբուտի, գլուխը քողով ծածկած, կամ ձեռքին գլանափաթեթ, մտածկոտ դիրքով։ 
Մուսայի անունով է կոչված Պոլիհիմնիա (33) աստերոիդը՝ հայտնաբերված 1854 թվականին։


== Ծանոթագրություններ ==
Շիրմանի եկամտաբեր տուն

Մ. Վ. Շիրմանի եկամտաբեր տուն (ռուս.՝ Доходный дом М. В. Ширмана), շենք Դոնի Ռոստովում, որը կառուցվել է 1911 թվականին ճարտարապետ Հարություն Զաքիևի նախագծով։ Գտնվում է Վորոշիլովի պողոտայի և Սուվորովի փողոցի անկյունում։ Շենքն ունի մշակութային ժառանգության տարածաշրջանային նշանակության օբյեկտի կարգավիճակ։


== Պատմություն ==
Շիրմանի եկամտաբեր տունը կառուցվել է 1911 թվականին ռոստովահայ ճարտարապետ Հարություն Քրիստափորի Զաքիևի նախագծով։ 1920-ական թվականներին, խորհրդային իշխանության հաստատումից հետո, շենքը դարձել է «Մամուլի տուն»։ Այնտեղ գործել են Ռոստովի պրոլետարական գրողների ասոցիացիան և «Մոլոտ» («Մուրճ») թերթի բանվորական թղթակիցների ակումբը։ 1922 թվականին շենքում ձևավորվեց Ռոստովում առաջին պիոներական ջոկատը` «Սպարտակը»։ 1926 թվականի նոյեմբերի 28-ին «Մամուլի տանը» հանդես է եկել բանաստեղծ Վլադիմիր Մայակովսկին։ Հայրենական մեծ պատերազմից առաջ շենքը փոխանցվեց Ներքին գործերի ժողովրդական կոմիսարիատին (ՆԳԺԿ)։
Պատերազմի ավարտից հետո շենքում բացվեց «Յուժնայա» («Հարավային») հյուրանոցը, իսկ առաջին հարկը տրամադրվեց տիկնիկային թատրոնին։
Ներկայումս շենքը զբաղեցնում է «Գազպրոմ մեժռեգիոնգազ Դոնի Ռոստով» ՍՊԸ-ն։ Որոշ տվյալներով` 2018 թվականի ֆուտբոլի աշխարհի առաջնության կապակցությամբ շենքում կարող է բացվել չորսաստղանի հյուրանոց։


== Ճարտարապետություն ==

Հինգհարկանի աղյուսե շենքը կառուցված է մոդեռն ոճով։ Գլխավոր ճակատը հարդարված է սվաղով։ Ճակատի ձևավորման մեջ օգտագործված են ծաղկեպսակներ, ծաղկամաններ, բուսական նախշեր։ Առաջին և երկրորդ հարկերը երեսպատված են կոպտատաշ քարով։ Ճակատի հորիզոնական բաժանումն ընդգծված է պատուհանների տակի գոտիներով և զանգվածեղ քիվով չորրորդ և հինգերորդ հարկերի միջև։ Ճակատի ուղղահայաց բաժանումը կատարված է էրկերներով և ատտիկոսներով պատշգամբներով։
Շիրմանի տան հատակագիծն ուղղանկյուն է, ներքին բակով։ Շենքն ունի հատակագծման միջանցքային համակարգ։ Գլխավոր մուտքը գտնվում է Վորոշիլովյան պողոտայի և Սուվորովի փողոցի անկյունում։


== Հուշատախտակներ ==
1983 թվականին շենքի ճակատին ամրացվել է հուշատախտակ հետևյալ գրությամբ. 

Մեկ այլ հուշատախտակի վրա գրված է.


== Ծանոթագրություններ ==
Արևելյան աշխարհ

Արևելյան աշխարհ վերաբերում է Արևելյան Ասիայի կամ աշխարհագրական Արևելյան մշակույթի բազմազան և բազմաթիվ մշակույթների կամ հասարակական կառուցվածքների և փիլիսոփայական համակարգերի։ Այն ներառում է Հնդկական թերակղզին ( Բանգլադեշ, Բուտան, Հնդկաստան, Մյանմար, Պակիստան, Շրի Լանկա, Մալդիվներ, Նեպալ և երբեմն Աֆղանստան), Հեռավոր Արևելքը ( Չինաստան, Թայվան, Վիետնամ, Կամբոջա, Մալայզիա, Մոնղոլիա, Ինդոնեզիա, Ճապոնիա, Հյուսիսային Կորեա, Հարավային Կորեա), Ավստրալազիան (Ավստրալիա, Նոր Զելանդիա), Միջին Արևելքը/Մերձավոր Արևելքը և Կենտրոնական Ասիան երբեմն դիտարկվում են որպես Արևելյան Ասիայի մաս։
1853

1853 թվական, ոչ նահանջ տարի, ըստ Գրիգորյան օրացույցի սկսում է ուրբաթ օրը։ Սա մեր թվարկության 1853 թվականն է, 
XIX դարի 53-րդ տարին։


== Դեպքեր ==
Հոկտեմբերի 30 - սկսվում են պատերազմական գործողություններ Ղրիմի պատերազմի Կովկասյան ռազմաճակատում։
Նոյեմբերի 18 - սկսվում է Սինոպի ճակատամարտը։


== Ծնունդներ ==
Հունվարի 12 - Վարդան Վարդանով, հայ ֆիզիոլոգ
Օգոստոսի 31 - Ալեկսեյ Բրուսիլով, ռուս և խորհրդային զորահրամանատար և ռազմական գործիչ, ընդհանուր հեծելազորի գեներալ
Սեսիլ Ջոն Ռոդս, անգլիական գաղութային գործիչ


== Մահեր ==
Բորիս Ռադունովիչ

Բորիս Ռադունովիչ (սերբ.՝ Борис Радуновић, մայիսի 26, 1996(1996-05-26), Բելգրադ, Հարավսլավիայի Դաշնային Հանրապետություն), սերբ ֆուտբոլիստ, «Ավելինո 1912» ֆուտբոլային ակումբի դարպասապահը։


== Ակումբային կարիերա ==
Բորիսը «Ռադ» ֆուտբոլային ակումբի սան է, որի հիմնական կազմում իր դեբյուտը նա նշել է իր տասնյոթերորդ տարեդարձին, 2013 թվականի մայիսի 26-ին` դաշտ դուրս գալով 2012/13 մրցաշրջանի եզրափակիչ փուլում` Նիշ քաղաքից «Ռադնիչկի» ֆուտբոլային ակումբի դեմ խաղում։ Դաշտում հայտնվելուց ընդամենը մեկ րոպե անց Ռադունովիչը գնդակ է բաց թողնում։
2013/14 մրցաշրջանում երիտասարդ դարպասապահը չի հայտնվել դաշտում։ Սերբիայի հաջորդ առաջնության 8-րդ փուլից հետո Ռադունովիչը դարձել է թիմի գլխավոր դարպասապահը։ 2014/15 մրցաշրջանում խաղացած առաջին խաղում Բորիսին հաջողվել է իր դարպասն անառիկ պահել, իսկ իր թիմը խոշոր հաշվով հաղթել է Կրագուևաց քաղաքի «Ռադիչկի» ֆուտբոլային ակումբին։
2015 թվականին հուլիսի 18-ին հայտարարվել է Ռադունովիչի` իտալական «Ատալանա» ակումբ տեղափոխվելու մասին։


== Կարիերան հավաքականում ==
Ռադունովիչը խաղացել է Սերբիայի երիտասարդական հավաքականի կազմում (մինչեւ 16 տարեկան)։ Բորիսը պարբերաբար հրավիրվում է մինչև 19 տարեկանների ազգային հավաքականում խաղալու, սակայն նրան դեռ չի հաջողվել իր դեբյուտը նշել թիմի կազմում, քանի որ մարզիչը նախընտրում է դաշտ դուրս բերել Վանյա Միլինկովիչ-Սավիչին։


== Անձնական կյանք ==
Բորիսը ունի երկվորյակ եղբայր, որի անունը Պավլե է։


== Ծանոթագրություններ ==


== Արտաքին հղումներ ==
Ֆուտբոլիստի էջը soccerway.com կայքում(անգլ.)
Պրոֆիլը transfermarkt.com կայքում(անգլ.)
Պրոֆիլը Srbijafudbal.net կայքում Archived 2015-09-24 at the Wayback Machine.
Պրոֆիլը Utakmica.rs կայքում Archived 2019-03-01 at the Wayback Machine.
Գնարբուկ գարնանային

Գնարբուկ գարնանային (լատ.՝ Prímula véris), գնարբուկազգիների ընտանիքին պատկանող դեղաբույս, որն աչքի է ընկնում ծաղիկների ամենաբազմազան գունավորմամբ՝ սպիտակ, կրեմագույն, վարդագույն, բաց մանուշակագույն, կարմրավուն և այլն։


== Նկարագրություն ==
Ծաղիկները հավաքված են հովանոցանման ծաղկաբույլերում։ Ունի բազմաթիվ պարտիզային սորտեր և լիաթերթիկ ձևեր։ Պարտիզային սորտերը բազմացնում են ցանքի միջոցով, իսկ լիաթերթիկ ձևերը՝ կտրոնավորմամբ կամ երկամյա բույսերի թփի բաժանմամբ։ Բույսը գրունտային պայմաներում լավ է աճում և վաղ գարնանը առատորեն ծաղկում է։ Գերադասում է բավարար խոնավ, սննդանյութերով հարուստ, ստրուկտուրային սևահողերը։ Լուսասեր է, սակայն լավ է աճում նաև ստվերում հատկապես գարնան վերջում և ամռան ընթացքում։ Սերմերը ցանում են աշնանը ջերմատանը, երկու անգամ վերատնկում կատարելուց հետո տեղափոխում են սառը ջերմատներ։ Մշտական տեղում տնկում են աշնանը կամ վաղ գարնանը։ Եթե թուփը փարթամ է աճել, 3-4 տարի հետո կարելի է նրանից կտրոններ վերցնել։ Արդեն խոշորացած բույսերը կոճղարմատների կիսման միջոցով բազմացնում են գարնանը կամ ամռան վերջում։


== Տարածվածություն ==
Աճում է ստորին և միջին լեռնային գոտիների անտառներում, թփուտներում, մարգագետիններում և այգիներում։ Տարածված է Հայաստանի բոլոր մարզերում և Արցախում։ Գեղազարդային և մեղրատու բույս է։


== Նշանակություն ==
Օգտագործվում է եզրաշերտերում, ծաղկաթմբերում կամ միքսբորդներում, քարապարտեզներում և ալպինարիաներում։ Ջերմատնային պայմաներում մշակվում է որպես թաղարային կուլտուրա։
Բուժական նպատակներով օգտագործում են կոճղարմատները արմատներով, տերևներն ու ծաղիկները։ Արտաքին կիրառման եղանակով արմատների և կոճղարմատի եփուկն ու ոգեթուրմը գործածում են կոկորդի բորբոքումների, հազի, ցնցուղատապի բուժման համար (ողողումների միջոցով)։


== Պատկերասրահ ==

		
		
		
		
		
		


== Ծանոթագրություններ ==
Սկանդինավյան լեզուներ

Սկանդինավյան լեզուներ, հնդեվրոպական լեզվաընտանիքի գերմանական լեզվախմբի հյուսիսային ենթախումբը, որի մեջ մտնում են դանիերենը, շվեդերենը, նորվեգերենը, իսլանդերենը և ֆարերերենը։ Շվեդերենը, դանիերենը և նորվեգերենը շատ մոտ են միմյանց, դա պայմանավորված է նրանց սերտ ազգակցությամբ, ինչպես նաև ավելի ուշ ժամանակաշրջանում նրանց պատմական սերտ շփումով ու փոխազդեցությամբ։ Կղզիներում խոսվող սկանդինավյան լեզուներ՝ իսլանդերենը և ֆարերերենը, դուրս են մնացել պատմական ընդհանուր զարգացումից և աչքի են ընկնում բազմաթիվ յուրահատկություններով, առաջին հերթին բառապաշարի և քերականական կառուցվածքի արխաիկությամբ։ Սկանդինավյան լեզուները ունեն մի շարք ընդհանուր հնչյունական և քերականական առանձնահատկություններ, որոնցով տարբերվում են մյուս գերմանական լեզուներից։ Հնչյունական առանձնահատկություններից են՝ բառասկզբի j-ի անկումը, բարձրացող երկբարբառների առաջացումը, բաղաձայնների առնմանման բազմաթիվ դեպքեր։ Ձևաբանական կարևոր առանձնահատկություններն են s, st-ով կազմված անդրադարձ-կրավորական բայաձևերը, վերջադիր որոշիչ հոդը։ Սկանդինավյան բարբառների տարածման հնագույն շրջանը սահմանափակվում է Սկանդինավյան թերակղզու հրվանդանի մասով և մոտակա կղզիներով։ Սկզբնապես աննշան բարբառային տարբերություններն ուժեղանում են 5—6-րդ դարերում՝ կապված սկանդինավյան ցեղերի տարածման հետ՝ մի կողմից դեպի հյուսիսային Սկանդինավիա, մյուս կողմից՝ դեպի Յուտլանդիա և հարևան կղզիները։ Արևմտասկանդինավյան բարբառների հիման վրա ձևավորվում է նորվեգերենը, արլսկանդինավյան բարբառների հիման վրա՝ շվեդերենը, և դանիերենը։ 9—10-րդ դարերում տեղի է ունենում Իսլանդիայի և Ֆարերյան կղզիների գաղութացումը նորվեգական գաղութարարների կողմից, որի հետևանքով կազմավորվում են իսլանդերենը և ֆարերերենը։ Առաջին գրավոր հուշարձանները, որոնց մեջ արտացոլումն են գտնում սկանդինավյան լեզուներ յուրահատկությունները, 8—11-րդ դարերում ռունագիր արձանագրություններն են (տես Ռուներ), որոնք գրված են, այսպես կոչված, կրտսեր ռունագրերով։ 12—13 դարերում Սկանդինավիայում տարածվել է լատինական գիրը և երևան են եկել առաջին հինսկանդինավյան ձեռագրերը (Ավագ էդդա, Կրտսեր էդդա, սագաներ ևն)։


== Ծանոթագրություններ ==


== Գրականություն ==
ռուս.՝ В е с се н Э*, Скандинавские языки, пер․ со швед․, М․, 1949; Стеблин-Каменский М․ И․, История скандинавских языков, М․, 1953․ Հ․ Ասմանգուլյան
Եղանակ Բյուզանդյան

«Եղանակ բյուզանդյան», պատկերազարդ տարեգիրք։ Լույս է տեսել 1803-1820 ական թվականներին, Վենետիկում։ Մխիթարյան միաբանության հրատարակությունն էր և խմբագիրն էր Ղ․ Ինճիճյանը։
1800—1802 թվականներին լույս տեսած «Տարեգրություն» տարեգրքի շարունակությունն էր։ Ուներ «Գուշակություն օդերևույթ փոփոխությանց», «Նոր տարի, նոր գիտելիք», «Զբոսարան ուսմանց» և ուրիշ բաժիններ։ Տպագրել է հոդվածներ բնական գիտությունների, տարբեր ազգերի հավատալիքների, ժամանակի գիտական հայտնագործությունների, լեզվաբանության ու գրականության մասին։


== Գրականություն ==
Շտիկյան Ս. Ա., Ղ. Ինճիճյանի «Եղանակ բյուզանդյան» տարեգիրքը (Բանասիրական ճշգրտումներ).- «Պատմա-բանասիրական հանդես», 1966, № 2, էջ 173-177։ Archived 2018-04-17 at the Wayback Machine.
Կոդիսծկղարո (Կասպի շրջան)

Կոդիսծկղարո (վրաց.՝ კოდისწყარო), գյուղ Վրաստանում։ Գտնվում է Շիդա Քարթլի մարզի Կասպի շրջանում։


== Դիրք ==
Գտնվում է ծովի մակարդակից 740 մետր բարձրության վրա։ Շրջկենտրոն Կասպից հեռու է 22 կմ։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 216 մարդ։


== Ծանոթագրություններ ==
Սուրեն Նշանյան

Սուրեն Նշանյան (1882 - սեպտեմբերի 5, 1915(1915-09-05), Կեսարիա, Թուրքիա), բժիշկ։ 


== Կենսագրություն ==
Ծնվել է 1882 թվականին, Ան­կա­րա­յի նա­հան­գի Կեսարիայի գավառի Կերմիր գյուղում։ Նախնական կրթությունն ստացել է Կեսարիայի ազգային վարժարանում, միջնակարգը՝ Կեսարիայի Սուրբ Կարապետի վանքում։ 1907 թվականին ավարտել է Բեյրութի Սեն Ժոզեֆ Ֆրանսիական համալսարանի բժշկական ֆակուլտետը։ 1909-1911 թվականներին օգնական վիրաբույժ է աշխատել Կ. Պոլ­սի սուրբ Փրկիչ հայոց ազգային հիվանդանոցում։ 1911 թվականից հետո ևս շարունակել է բժիշկ աշխատել։ Աշխատակցել է հայկական մամուլին, հրապարակային բժշկական դասախոսություններ կարդացել։ Եղել է ՀՅԴ գործիչ։ 1914 թվականին, Առա­ջին հա­մաշ­խար­հա­յին պա­տե­րազ­մի ժամանակ զորակոչվել է օսմանյան բանակ և Ան­կա­րա­յում զինվորական բժիշկ ծառայել։ 1915 թվականի ապրիլին, Անկարայում, ծառայության ընթացքում ծանրորեն հիվանդացել է և անտանելի հոդացավերի պատճառով գամվել հիվանդանոցային մահճակալին։ Զեղծարարության զրպարտանքով, Անկարայում, ծանր հիվանդ վիճակում ձերբակալվել է Իթթիհադի ղեկավարներից դոկտոր Բե­հա­էդ­դին Շա­քի­րի կազմած 58 ականավոր հայ բժիշկների ցուցակով։ 1915 թվականին Անկարայից ծանր հիվանդ, անդամալույծ, կիսամեռ վիճակում Կե­սա­րիա է տարվել։ 1915 թվականի սեպտեմբերի 5-ին, շաբաթ գիշերով, Կեսարիայում, առանց դատ ու դատաստանի, մեծ դժվարությամբ կախաղան է բարձրացվել՝ 33 տարեկանում։


== Գրականություն ==
Ղազարեան Վահան, Բժշկական եւ առողջապահական տարեցոյց, Կ. Պօլիս, 1914։
Հայ բժշկութեան տուած զոհերը, ցուցակագրւած վաւերական փաստերով, Կ. Պոլիս, 1919։
Ալպօյաճեան Արշակ, Պատմութիւն հայ Կեսարիոյ, Ա. հատոր, Գահիրէ, 1937։
Ալպօյաճեան Արշակ, Պատմութիւն հայ Կեսարիոյ, Բ. հատոր, Գահիրէ, 1937։
Կարոյեան Գասպար, Մեծ Եղեռնի նահատակ հայ բժիշկները (անոնց պատ գամները), Պոսթոն, 1957։
Սահակյան Լիլիկ, Ոճրագործները չխնայեցին նույնիսկ մարդ ու կյանք ը փրկողներին, «Առող­ջա­պա­ հու­թյուն», Երևան, 1965, թվական 4։
Յուշամատեան Մեծ Եղեռնի (1915-1965), պատ րաստեց Գերսամ Ահարոնե ան, Պէյրութ, 1965։
Տէր Յովհաննէսեան Գրիգոր, Պատմագիրք Սիվրի-Հիսարի հայոց, Պէյրութ, 1965։
Թէոդիկ, Յուշարձաննահատակ մտաւորականութեան, Բ. տպագրութիւն, Երեւան, ապրիլ 24, 1985։
Հին եւ նոր Կեսարիա։ Յուշամատեան, Փարիզ, 1989։
Հայրապետյան Վանիկ, Էջեր Հայաստանի դեղագործության պատմությունից, Երևան,1990, 221 էջ։
Շահբազյան Հասմիկ և Միրզոյան Անահիտ (կազ մողներ), Ցուցակ Հայոց ցեղասպանությանզոհերի (1915-1923 թվական), հ. 3, Անկարայի նահանգ, Երևան, 2006։


== Աղբյուրներ ==
Հարություն Մինասյան,  Օսմանյան կայսրությունում և Թուրքիայի Հանրապետությունում բռնաճնշումների և ցեղասպանության ենթարկված հայ բժիշկներ, Երևան, «Լուսաբաց», 2014 — 520 էջ։
Կիարվալե

Կիարվալե (իտալերեն՝ Chiaravalle), կոմունա Իտալիայում, գտնվում է Մարկե մարզի Անկոնա գավառում։ Բնակչությունը կազմում է 14 734 մարդ (2008 թվականի տվյալներով), բնակչության խտությունը՝ 833 մարդ/կմ²։ Տարածքը կազմում է 17 կմ²։ Փոստային ինդեքս՝ 60033։ Հեռախոսային կոդ՝ 071։
Բնակավայրի հովանավորն է համարվում Սուրբ Բեռնար Կլերվացին։


== Ժողովրդագրություն ==
Բնակչության գրաֆիկը.


== Համայնքի վարչակազմ ==
Հեռախոս։ 071 9499011
Էլեկտրոնային փոստ։ info@comune.chiaravalle.an.it
Պաշտոնական կայք։ http://www.comune.chiaravalle.an.it


== Քույր քաղաքներ ==
 Տաբուասո
 Տրոյենբրիտցեն


== Պատկերասրահ ==

		
		


== Արտաքին հղումներ ==
Պաշտոնական կայք (իտալ.)
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.


== Ծանոթագրություններ ==
Մանածագործվածք

Մանածագործվածք, ջուլհակահաստոցի վրա փոխուղղահայաց թելերի միահյուսմամբ ստացվող գործվածք։ Հաստությունը 0, 1-5 մմ է, լայնությունը՝ մինչև 1, 5մ, երբեմն՝ մինչև 12 մ, երկարությունը՝ տարբեր։ Ըստ թելի տեսակի մանածագործվածքները լինում են բրդե, բամբակե, մետաքսե, վուշե և այլն։ Ջուլհակահաստոցներից հանված մանածագործվածքը կոչվում է կոշտ մանածագործվածք, որը հետագայում ենթարկվում է վերջնամշակման։ Ըստ նշանակման տարբերում են կենցաղային գործվածքներ և տեխնիկական գործվածք։ Մանածագործվածքի կառուցվածքը բնութագրվում է թելերի հաստությամբ, գործվածքի մակերևույթի բնույթով, խտությամբ և միահյուսման ձևով։
Կիլմեզի շրջան

Կիլմեզի շրջան (ռուս.՝ Кильмезский район), մունիցիպալ շրջան Ռուսաստանի Դաշնության Կիրովի մարզում։
Ստեղծվել է 1929 թվականին։ Վարչական կենտրոնը՝ Կիլմեզ։


== Աշխարհագրություն ==
Շրջանի տարածքի մակերեսը կազմում է 3106,4 կմ²։


== Բնակչություն ==
2010 թվականի մարդահամարի արդյունքներով շրջանում բնակվում էր 13084 մարդ։ Բնակչության խտությունը կազմում էր 4,21 մարդ/կմ²։


== Ծանոթագրություններ ==


== Արտաքին հղումներ ==
Ռուսաստանի Կառավարության կայք. Տարածաշրջանների մասին տարաբնույթ տեղեկություններ։ Անհրաժեշտ է փնտրել ըստ շրջանի անվանման։ (ռուս.)
Գետարի

Գետարի (ֆր.՝ Guéthary), կոմունա Ֆրանսիայում, որը գտնվում է Ակվիտանիա շրջանում, Ատլանտյան Պիրենեյ դեպարտամենտում։ Մտնում է Սեն Ժան դը Լյուզ կանտոնի կազմի մեջ։ Բայոն շրջանի կոմունա է։
Համայնքի INSEE կոդ՝ 64249։


== Աշխարհագրություն ==

Կոմունան գտնվում է Փարիզից հարավ-արևմուտք 680 կմ հեռավորության վրա, Բորդոյից հարավ-արևմուտք 180 կմ, իսկ Պոյից արևմուտք`105 կմ։


=== Կլիմա ===
Կլիման տաք օվկիանոսային է։ Ձմեռը մեղմ է, հունվարի միջին ջերմաստիճանը +5°С -ից մինչև+13°С է, −10 °C-ից ցածր հազվադեպ է լինում։ Տարեկան տեղումների քանակը թափվում է 15 օրերի ընթացքում՝ նոյեմբերից ապրիլ ամիսներին՝ ձյան տեսքով։ Առավելագույն ջերմաստիճանը ամռանը 20-30 °C  է, իսկ 35 °C-ից բարձր հազվադեպ է լինում։ Տեղումների տարեկան քանակը բարձր է և կազմում է 1100 մմ։ Կոմունայում գերակշռում են անհողմ եղանակները, ուժեղ քամիները հազվադեպ են։


== Բնակչություն ==
Համայնքի բնակչությունը 2010 թվականին կազմում էր 1349 մարդ։


== Տնտեսություն ==
2010 թվականի տվյալներով 818 աշխատունակ տարիքի մարդկանցից (15-64 տարեկան) 587-ը տնտեսապես ակտիվ էին, 231-ը անգործ (ակտիվության ցուցանիշը 71,8 %, 1999 թվականին եղել է՝ 73,7%)։ 587 աշխատունակ բնակիչներից 519-ը աշխատում էին (269 տղամարդ և 250 կին), անաշխատանք էին 68 -ը (27 տղամարդ և 41 կին)։ 231 անգործ մարդկանցից 75-ը աշակերտներ կամ ուսանողներ են, 83-ը թոշակառու, 73-ը չէին աշխատում այլ պատճառներով։


== Տեսարժան վայրեր ==
Սուրբ Նիկոլայ եկեղեցի (XVI դար)։ Պատմական հուշարձան է 2001 թվականից ։
Քաղաքապետարանի շենք։ Պատմական հուշարձան է 1993 թվականից։
Սարալեգինեա վիլլա (1909 թվական)։ Պատմական հուշարձան է 1994 թվականից։


== Պատկերասրահ ==

		
		
		
		
		


== Ծանոթագրություններ ==


== Արտաքին հղումներ ==
Официальный сайт (ֆր.)
«Гетари» (ֆրանսերեն)։ Ֆրանսիայի վիճակագրության և տնտեսական հետազոտությունների ազգային ինստիտուտ։ Վերցված է 2015-06-05 
«Гетари» (ֆրանսերեն)։ www.linternaute.com։ Վերցված է 2015-06-05 
«Гетари» (ֆրանսերեն)։ cassini.ehess.fr։ Արխիվացված է օրիգինալից 2016-03-04-ին։ Վերցված է 2015-06-05
Զամբեզի

Զամբեզի, գետ հարավային Աֆրիկայում։ Սկիզբ է առնում Զամբիայից, հոսում Անգոլայի, կրկին Զամբիայի, ապա Մոզամբիկի միջով ու թափվում է Հնդկական օվկիանոսի Մոզամբիկի նեղուցը՝ առաջացնելով դելտա։ Երկարությունը 2660 կմ է։ Զամբեզիի վրա է Վիկտորիա ջրվեժը։
Սահման է Զամբիայի և Նամիբիայի, ինչպես նաև Զամբիայի և Զիմբաբվեի միջև։


== Անվանում ==
Անվանումը տեղացիների լեզվով նշանակում է «մեծ գետ»։ Եվրոպացիներից նրա գետաբերանն առաջինը տեսել է Վասկո դա Գաման՝ Հնդկաստան ուղևորվելու ճանապարհին, և անվանել Rio los Bons Sinales «Բարենպաստ նախանշանների գետ», քանի որ երկար նավարկությունից հետո, այստեղ առաջին անգամ նկատեց այնպիսի նշաններ, որոնք հաստատում էին, որ ինքը գտնվում է Ասիա տանող ճիշտ ուղու վրա։


== Ծանոթագրություններ ==
Գալինովկա (գյուղ, Վլադիմիր-Վոլինի շրջան)

Անվան այլ կիրառումների համար տե՛ս՝ ԳալինովկաԳալինովկա (ուկրաիներեն՝ Галинівка), գյուղ Ուկրաինայի Վոլինի մարզի Վլադիմիր-Վոլինի շրջանում։ Հիմնադրվել է 1940 թվականին։
2001 թվականի տվյալներով Գալինովկա գյուղում բնակվում էր 343 մարդ։ Բնակավայրը զբաղեցնում է 0,979 կմ² տարածք։ Բնակչության խտությունը կազմում էր 350,36 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Էդուարդ Ազարյան

Էդուարդ Ազարյան (ապրիլի 11, 1958(1958-04-11), Երևան, Հայկական ԽՍՀ, ԽՍՀՄ), հայ խորհրդային մարմնամարզիկ, օլիմպիական չեմպիոն (1980), ԽՍՀՄ քառակի չեմպիոն, ԽՍՀՄ սպորտի վաստակավոր վարպետ (1980)։


== Կենսագրություն ==
Էդուարդ Ազարյանը մարմնամարզությամբ սկսել է զբաղվել վաղ տարիքից, իր հոր՝ օլիմպիական եռակի չեմպիոն Ալբերտ Ազարյանի գլխավորությամբ։ 1978 թվականին Էդուարդ Ազարյանը դարձավ բազմամարտի ԽՍՀՄ չեմպիոն և ընդգրկվեց ԽՍՀՄ հավաքականում։ Նույն թվականին նվաճեց բազմամարտի աշխարհի գավաթի բրոնզե մեդալը և աշխարհի առաջնության թիմային արծաթե մեդալը։ 1980 թվականին Մոսկվայի օլիմպիական խաղերի ժամանակ Էդուարդ Ազարյանը ԽՍՀՄ հավաքականի կազմում դարձավ օլիմպիական չեմպիոն։
1992 թվականից ապրում է Ամերիկայի Միացյալ Նահանգներում։ Զբաղվում է մարզչական գործունեությամբ։ Նա ստեղծել է մարմնամարզության կենտրոն Aliso Viejo (Կալիֆոռնիա)։


== Արտաքին հղումներ ==
Այսօր օլիմպիական չեմպիոն Էդուարդ Ազարյանի ծննդյան օրն է
Azarian Gymnastics
Լեոնիլդե Իոտտի

Լեոնիլդե Իոտտի (իտալերեն՝ Leonilde "Nilde" Iotti, ապրիլի 10, 1920(1920-04-10), Ռեջիո Էմիլիա, Էմիլիա Ռոմանիա, Իտալիայի թագավորություն - դեկտեմբերի 4, 1999(1999-12-04), Հռոմ, Իտալիա), իտալացի քաղաքական գործիչ, Իտալիայի պառլամենտի դեպուտատների պալատի ներկայացուցիչ  (1979-1992 թթ.):


== Կենսագրություն ==
Ավարտել է Միլանի Կաթոլիկական համալսարանի բանասիրական ֆակուլտետը։ 1943 թվականին մտել է Իտալիայի Կոմունիստական կուսակցության շարքերը, ընտրվել է Ռեջո-նել-Էմիլիի իտալացի կանանց միության նախագահ։ 

1946 թվականին Կոմունիստական կուսակցության կողմից առաջին անգամ ընտրվել է Իտալիայի դեպուտատների պալատի անդամ մինչև իր մահը` 1999 թվական։ Սահմանադրության մշակման պատասխանատու 75 հանձնաժողովների անդամ է եղել։
1979-1992 թվականներին եղել է Իտալիայի դեպուտատների պալատի ներկայացուցիչ, 1992 թվականին ձախ ուժերի կողմից առաջադրվել է երկրի նախագահի պաշտոնում։
1979-1984 թվականներին եղել է Եվրապառլամենտի դեպուտատ։Ընտրվել է Իտալիայի Կոմունիստական կուսակցության կենտրոնական հանձնաժողովի անդամ։ Եղել է Պալմիրո Տոլյատիի կյանքի ընկերն ու հավատարիմ զինակիցը։ Հանուն նրա Տոլյատին թողել է կնոջն ու որդուն։


== Ծանոթագրություններ ==


== Արտաքին հղումներ ==
Կենսագրություն (իտալ.)
Համախմբի պարամետր

Համախմբի պարամետրը պարամետր է, որը ինդեքսավորում է հավանականության բաշխումների ընտանիքը։ Սա կարելի է համարել համախմբի կամ վիճակագրական մոդելի թվային բնութագիր։


== Սահմանում ==
Բաշխումների պարամետրական ընտանիքների մեջ են նորմալ բաշխումները, Պուասոնի բաշխումները, բինոմական բաշխումները և էքսպոնենցիալ բաշխումների ընտանիքը։ Նորմալ բաշխումների ընտանիքը ունի երկու պարամետր՝ միջին և վարիացիա։ Եթե դրանք նշված են բաշխումը հայտնի է։ Խի քառակուսի բաշխումների ընտանիքը ունի մեկ պարամետր՝ ազատության աստիճանների քանակ։
Վիճակագրական եզրակացություններում պարամետրերը երբեմն անհետազոտելի են, և այդ դեպքում վիճակագրողների առաջադրանքն է եզրակացություն անել պարամետրի մասին որքանով որ կարող են՝ հիմնվելով հարցի հավանականային բաշխման պատահական փոփոխականների փորձերին, կամ ավելի կոնկրետ՝ հիմնվելով պատահական նմուշին, որը վերցվել է հետաքրքրության շրջանակներում գտնվող համախմբից։ Այլ դեպքերում պարամետրերը կարող են նշված լինել օգտագործվող նմուշավորման տեսակի կամ օգտագործվող վիճակագրական ընթացակարգի կողմից (օրինակ՝ Փիրսոնի խի քառակուսի թեստավորման մեջ ազատության աստիճանների թիվը)։
Եթե նույնիսկ բաշխումների ընտանիքները մասնավորված չեն, այնպիսի արժեքները ինչպիսիք են միջինն ու վարիացիան, կարող են համարվել այն համախմբի բաշխման պարամետր, որից որ նմուշը վերցվել է։ Վիճակագրական գործողությունները կարող են փորձել եզրակացություններ անել այսպիսի համախմբի պարամետրերի վերաբերյալ։ Այդ պարամետրերի անունները տրված են իրենց դերերին համապատասխան և դրանք են՝ 

տեղակայման պարամետր
Դիսպերսիա կամ մասշտաբի պարամետր
ձևի պարամետրԱյնտեղ որտեղ բաշխումն ունի որոշման տիրույթ այն օբյեկտների բազմության մեջ, որոնք հավանականային բաշխումներ են, խտացման պարամետր տերմինը օգտագործվում է այն մեծությունների համար, որոնք ինդեքսավորում են, թե ինչպես պետք է փոփոխականի արդյունքները լինեն։ 
Այնպիսի մեծությունները ինչպիսիք են անկման գործակիցները, վիճակագրական պարամետրեր են վերը նշված իմաստով, քանի որ դրանք ինդեքսավորում պայմանական հավանականային բաշխումների ընտանքը, որը բացատրում է, թե ինչպես կախյալ փոփոխականները կապված են անկախ փոփոխականներին։


== Տես նաև ==
Ճշգրտություն (վիճակագրություն), այլ պարամետր՝ ոչ հատուկ ինչ-որ բաշխման
Պարամետրականացում (օրինակ՝ կորդինատային համակարգ)
Օկկամի ածելի


== Ծանոթագրություններ ==
Խորխե Արչե

Խորխե Արչե (իսպ.՝ Jorge Arche, ապրիլի 6, 1905(1905-04-06), Սանտո Դոմինգո, Դոմինիկյան Հանրապետություն - 1956, Կադիս), կուբացի նկարիչ, 1930-ական թվականների «La vanguardia» սերնդի ներկայացուցիչ։


== Կենսագրություն ==
Խորխե Արչեն ստացել է պաշտոնական գեղարվեստական կրթություն Հավանայի երկու արվեստի ակադեմիաներում (այդ թվում՝ Աան Ալեխանդրո ակադեմիայում, որտեղ սովորել են կուբացի բազմաթիվ խոշոր նկարիչներ, բայց չի ավարտել այն), սակայն նրա հայացքները հիմնականում ձևավորվել են նկարիչներ Վիկտոր Մանուել Գարսիայի և Արիստիդես Ֆերնանդեսի ազդեցության ներքո։ 1935 և 1938 թվականներին Արչեն ստացել է մրցանակներ Հավանայի Գեղանկարչության և քանդակագործության առաջին երկու սալոններում։ 1937 թվականին ստեղծել է որմնանկար Սանտա Կլարայի ուսուցիչների քոլեջում։ Նույն թվականին կայացել է նրա առաջին անհատական ցուցահանդեսը Հավանայի լիցեյում։
Արչեն ճանաչման է արժանացել արդեն 1930-ական թվականներին՝ իր դիմանկարների շնորհիվ, որոնք ստեղծվել են վառ գույներով, դասական գեղանկարչության ակնհայտ ազդեցության ներքո։ Նա համարվում է իր սերնդի կուբացի առաջատար դիմանկարիչը։ 1940-ական թվականներին նա ծանոթացել է իտալական և նիդեռլանդական Վերածննդի գեղանկարչությանը, ինչը հանգեցրել է նրան ստեղծագործությունների մոտեցմանը դասական գեղանկարչությանը, և նա հաճախ իր ստեղծագործությունների հերոսներին ներկայացրել է կատարյալ բնապատկերում (որը խորհրդանշում է իրականությունից հեռանալը)։
1977 թվականին Կուբայում թողարկվել է նկարչին նվիրված փոստային նամականիշ։
Խորխե Արչեին է նվիրված կանադացի բանաստեղծ Դեյվիդ Ուիլյամ Մակֆադենի «The Death of Greg Curnoe» բանաստեղծության մի մասը։


== Ծանոթագրություններ ==


== Աղբյուրներ ==
Nathalie Bondil (ed. by) Cuba: Art and History from 1868 to Today. — The Montreal Museum of Fine Arts (Montreal), 2008. — ISBN 9788497854443
Անդրաշ Ադորյան (այլ կիրառումներ)

Անդրաշ Ադորյան անուն-ազգանունը կարող է վերաբերել հետևյալ անձանց.

Անդրաշ Ադորյան, հունգարացի շախմատիստ, գրոսմայստեր։
Անդրաշ Ադորյան, հունգարական ծագումով դանիացի ֆլեյտահար։
Պովոժ

Պովոժ (ռուս.՝ Повож), գետ Ռուսաստանում, հոսում Արխանգելսկի մարզում։ Գետաբերանը տեղակայված է Յումիժ գետի ձախ ափին՝ 137 կմ հեռավորության վրա։ Գետի երկարությունը 10 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ հյուսիսային Դվինա գետն է, գետի ենթաավազանը Վիչեգդա և Վագա գետերն են։ Գետի գետային ավազանը Հյուսիսային Դվինան գետն է՝ մինչև հյուսիսային Դվինի միախառնման կետը։ Գետավազանը՝ Հյուսիսային Դվինա։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 03020300112103000027579
Հիդրոլոգիական ուսումնասիրությունների կոդը - 103002757
Ավազանի կոդը -  03.02.02.002
Հիդրոլոգիական ուսումնասիրությունների հատորի համարը - 03
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Աստերոֆորա անձրևային

Աստերոֆորա անձրևային (լատ.՝ Asterophora lycoperdoides), Tricholomataceae ընտանիքին պատկանող սունկ, որը գրանցված է Հայաստանի Հանրապետության Կարմիր գրքում։


== Նկարագրություն ==
0,5 x 2,5 սմ տրամագծով գլխարկը սպիտակավուն է, ծածկված ալրանման շերտով, սկզբում ուռուցիկ է, ապա՝ գնդաձև։ Հաստ մսալի թիթեղները սպիտակ են, հասունանալուց հետո մոխրագույն, հաճախ բացակայում են։ Տհաճ հոտով պտղամիսը մոխրագույն է։ Ոտիկը 1-4 x 0,2-0,5 սմ է, սպիտակամոխրագույն և թավշյա։ Սպորափոշին սպիտակ է։ Հարթ էլիպսաձև սպորները 4-6 x 3,5-4 մկմ են և անգույն։


== Տարածվածություն ==
Ընդհանուր արեալը ընդգրկում է Եվրոպան, Ասիան, Հյուսիսային Ամերիկան, Հարավային Կովկասը (Վրաստան, Հայաստան)։ Հայաստանում հայտնի է Լոռու ֆլորիստիկական շրջանում՝ Ստեփանավանի շրջակայք։


== Էկոլոգիա ==
Հանդիպում է գլխարկավոր սնկերի ներկայացիչների փտած պտղամարմինների վրա, խառը խոնավ անտառներում, 1100-1500 մ բարձրության վրա, օգոստոս ամսին։ Միկոֆիլ է։


== Պահպանություն ==
Հայաստանում պահպանվում է «Դիլիջանի» ազգային պարկի համապատասխան էկոհամակարգերի կազմում։ Տվյալներն անբավարար են ։


== Ծանոթագրություններ ==
Սոկոլովկա (գյուղ, Բերեզնեգովատոեի շրջան)

Անվան այլ կիրառումների համար տե՛ս՝ ՍոկոլովկաՍոկոլովկա (ուկրաիներեն՝ Соколівка), գյուղ Ուկրաինայի Նիկոլաևի մարզի Բերեզնեգովատոեի շրջանում։ Հիմնադրվել է 1903 թվականին։
2001 թվականի տվյալներով Սոկոլովկա գյուղում բնակվում էր 27 մարդ։ Բնակավայրը զբաղեցնում է 0,138 կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Քողով տիկինը (նկար, Ալեքսանդր Ռոսլին)

«Քողով տիկինը» (շվեդերեն՝ Damen med slöjan), շվեդ նկարիչ Ալեքսանդր Ռոսլինի  (Alexander Roslin, 1718-1793) վրձնին պատկանող նկար։ Ստեղծագործությունը հեղինակը վրձնել է 1768 թվականին։ Կտավն այսօր պահպանվում և ցուցադրվում է Ստոկհոլմի Շվեդիայի ազգային թանգարանում։ «Քողով տիկինը» համարվում է գեղանկարչության նմուշներից թանգարանի ամենահայտնի ցուցանմուշներից մեկը։ Նկարի չափերն են 65 × 54 սմ
:


== Պատմություն ==
«Քողով տիկինը» նկարը ստեղծվել է 1768 թվականին։ Նկարիչն առաջին անգամ այն հանրությանն է ցուցադրել Փարիզյան սալոնի ցուցադրության ժամանակ։ Այդ ժամանակ ֆրանսիացի գրող և քննադատ Դենի Դիդրոն նկարն անվանեց «շատ հրապուրիչ» (ֆր.՝ très piquante):
1945 թվականին այս ստեղծագործությունը նվիրվեց Շվեդիայի ազգային թանգարանին։ Այն մարդը, ով նվիրեց կտավը, չցանկացավ ներկայանալ, և ցայսօր էլ, նրա անունը չի շրջանառվում։ Ըստ որոշ հետազոտությունների, 1945 թվականի սկզբին, նախքան նկարը թանգարանին նվիրելը, այն վերագնվել է նախկին սեփականատիրոջից «Kooperativa Förbundet» (KF) ընկերության կողմից։
1972 թվականին Շվեդիայում լույս ընծայվեց փոստային նամականիշ, որի վրա զետեղված էր «Քողով տիկնոջ» պատկերը։


== Նկարագիր ==
«Քողով տիկինը» կտավում պատկերված է ֆրանսիացի նկարչուհի Մարի-Սյուզան Ժիրուն (Marie-Suzanne Giroust, 1734-1772), ով նկարի հեղինակ Ալեքսանդր Ռոսլինի հետ էր ամուսնացած։ Կինը հանդերձավորված է Բոլոնիայի այդ ժամանակին բնորոշ նորաձևությամբ։ Նրա դեմքը մասամբ քողարկված է սև մետաքսյա քողով։ Մարի-Սյուզանի աջ ձեռքին նկարիչը գունագեղ հովհար է պատկերել։ Կնոջ հագին վարդագույն մետաքսից, սպիտակ ժանյակներով շքեղազարդ հանդերձանք է։
Նրա հրապուրիչ հայացքը, ինչպես նաև ծալված հովհարը, որը սեղմած է այտին, խորհրդանշում են սերն այն տղամարդու հանդեպ, ում նայում է Մարին (տվյալ պարագայում նկարչին, այսինքն իր ամուսնուն)։


== Ծանոթագրություններ ==


== Արտաքին հղումներ ==
The Lady with the Veil (the Artist's Wife), 1768, Alexander Roslin, Google Cultural Institute, www.google.com/culturalinstitute
«Рослин Александр (1718—1793) — Дама под вуалью (Жена художника). 1768» (HTML)։ Коллекция: мировая художественная культура։ Российский общеобразовательный портал — artclassic.edu.ru։ Վերցված է 11.09.2014
Կրասնոգորոդսկ

Կրասնոգորոդսկ (ռուս.՝ Красногородск), քաղաքատիպ ավան Ռուսաստանի Պսկովի մարզի Կրասնոգորոդսկի շրջանի կազմում։
Բնակչությունը 2011 թվականին գրանցված տվյալներով կազմում էր 3869 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ուինստոն շրջան (Միսսիսիպի)

Անվան այլ կիրառումների համար տե՛ս՝ Ուինստոն շրջան (այլ կիրառումներ)Ուինստոն շրջան (անգլ.՝ Winston County), ԱՄՆ Միսսիսիպի նահանգի 82 վարչական միավորներից մեկը։ Ընդհանուր տարածությունը 1.572 կմ² է, բնակչությունը՝ 19.198 մարդ (2010 թ. տվյալներով)։ Շրջկենտրոնն է Լուիսվիլ բնակավայրը։ Կազմավորվել է 1833 թ.։


== Ծանոթագրություններ ==
Վինիմոկ

Վինիմոկ (ուկրաիներեն՝ Винімок), գյուղ Ուկրաինայի Վոլինի մարզի Կամեն-Կաշիրսկիի շրջանում։
2001 թվականի տվյալներով Վինիմոկ գյուղում բնակվում էր 128 մարդ։ Բնակավայրը զբաղեցնում է 0,713 կմ² տարածք։ Բնակչության խտությունը կազմում էր 179,52 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Ռասյու (Վելյուի վտակ)

Անվան այլ կիրառումների համար տե՛ս՝ Ռասյու (այլ կիրառումներ)Ռասյու (ռուս.՝ Расъю), գետ Ռուսաստանում, հոսում է Կոմի Հանրապետությունով։ Գետաբերանը գտնվում է Վելյու գետի աջ ափին՝ 131 կմ հեռավորության վրա։ Գետի երկարությունը կազմում է 32 կմ։


== Ջրագրության տվյալներ ==
Ռուսաստանի ջրային գրանցամատյանի տեղեկությունների համաձայն՝ գետը պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ Պեչորա, գետի ենթաավազանը՝ Պեչորա գետի ավազաների վտակները մինչև թափվելը Ուսա, գետի գետային ավազանը՝ Պեչորա։
Ըստ աշխարհագրական տեղեկատվական համակարգի՝ ջրային բաժնի տարածքում Ռուսաստանի Դաշնության պատրաստած դաշնային գործակալության ջրային ռեսուրսների՝

Ջրային օբյեկտի կոդը հանրային գրանցմամբ — 03050100112103000060436
Կոդը ըստ հիդրոլոգիական հետազոտության (ՌԴ) — 103006043
Ավազանի կոդը — 03.05.01.001
Ծավալի համարը ըստ ՌԴ-ի — 03
Թողարկումը ըստ ՌԴ-ի — 0


== Ծանոթագրություններ ==
Կոնեցգորե (գյուղ, Վինոգրադովսկի շրջան)

Կոնեցգորե (ռուս.՝ Конецгорье), գյուղ Ռուսաստանի Արխանգելսկի մարզի Վինոգրադովսկի շրջանի կազմում։
Բնակչությունը 2010 թվականին գրանցված տվյալներով կազմում էր 115 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ավստրալիայի բաց առաջնության կանանց զուգախաղ 2015

Ավստրալիայի բաց առաջնության կանանց զուգախաղ 2015, թենիսի կանանց զուգախաղի մրցաշար, թենիսի հիմնական՝ Մեծ Սաղավարտի, մրցաշարերից մեկը։ Անց է կացվել 2015 թվականի հունվարի 19-ից մինչև փետրվարի 1-ը, Մելբուրնի «Melbourne Park» («Մելբուրն պարկ») համալիրում, Ավստրալիա։
Դասակարգման առաջին համար և վերջին երկու մրցաշարերի հաղթողներ Ռոբերտա Վինչին և Սառա Էրանին պայքարից դուրս են մնացել երրորդ շրջանում, պարտվելով գերմանական Յուլիա Գյորգես-Աննա Լենա Գրյոնեֆելդ զույգին (դասակարգման 16 համար)։ Եզրափակիչում հաղթողի տիտղոսը խաղարկել են Բետանի Մատեկ Սանդս-Լյուսիա Շաֆարժովա և Չժան Յունժան-Չժեն Ցզե (դասակարգման 14 համար) զույգերը։ Չինացի ՉԺեն Ցզեն նախկինում արդեն հաղթել էր 2006 թվականի զուգախաղի մրցաշարում (Յան Ցզիի հետ համատեղ), իսկ Չժան Յունժանը խաղացել է 2007 թվականի մրցաշարի եզրափակիչում (Չժուան Ցզյաժունի հետ)։ Չնայած Ավստրալիայի բաց առաջնությունում ոչ մեծ փորձին, հաղթանակ են տարել Մատեկ Սանդսը և Շաֆարժովան։


== Դասակարգում ==


== Հիմնական ցանց հատուկ հրավիրվածներ ==


== Հիմնական ցանց ==
Հապավումներ
Q - Որակավորված
WC - Wild card, Ջոկեր
LL - Երջանիկ անհաջողակ
PR - Պաշտպանված վարկանիշ


=== Քառորդ եզրափակիչ ===


=== Կիսաեզրափակիչ ===


=== Եզրափակիչ ===


== Ծանոթագրություններ ==


== Աղբյուրներ ==
Պաշտոնական կայք Archived 2016-09-25 at the Wayback Machine.
Կանանց զուգախաղի մրցաշարի արդյունքներ Archived 2016-01-28 at the Wayback Machine.
Մրցաշարի պրոֆիլը ATP կայքում
Ավստրալիայի բաց առաջնության կանանց զուգախաղի մրցաշարի հաղթողներն ու եզրափակիչի մասնակիցները
Ասլան բեկ Սաֆիքյուրդսկի

Ասլան բեկ Աղալար բեկ օկլի Սաֆիքյուրդսկի (ադրբ.՝ Aslan bəy Ağalar bəy oğlu Səfikürdski, սեպտեմբերի 30, 1881(1881-09-30), Səfikürd (Goranboy), Ելիզավետպոլի գավառ, Ելիզավետպոլի նահանգ, Ռուսական կայսրություն - 1937, Բաքու, Ադրբեջանական ԽՍՀ, ԽՍՀՄ), Ադրբեջանի հասարակական-քաղաքական և պետական գործիչ, Անդրկովկասի սեյմի անդամ, իսկ ավելի ուշ՝ Ադրբեջանի ազգային խորհուրդի անդամ, Փոստի և հեռագրական ծառայության նախարար՝ Ադրբեջանի Դեմոկրատական հանրապետության կառավարության երրորդ կաբինետում (1918 թ. դեկտեմբերի 26 - 1919 թ. մարտի 14), կառավարության չորրորդ կաբինետի արդարադատության և աշխատանքի նախարար (1919 թ. ապրիլի 14 - 1919 թ. դեկտեմբերի 22);


== Կենսագրություն ==
Ասլան բեյ Սաֆաֆուրդսկին ծնվել է 1881 թվականի սեպտեմբերի 30-ին Գանձակի Սաֆիքյուրդ գյուղում։ Ասլան բեկը միջնակարգ կրթությունը ստացել է Գանձակում։ Նա ընդունվել է Գանձակի դասական գիմնազիա և միջնակարգ կրթությունն ավարտել է 1901 թվականին։ Նույն թվականին ընդունվել է Խարկովի համալսարանի իրավաբանական ֆակուլտետ։ Նույն թվականին ընդունվել է Խարկովի համալսարանի իրավաբանական ֆակուլտետ։ 1902 թվականին նա իր խնդրանքով տեղափոխվել է Ռուսաստանի Սանկտ Պետերբուրգի համալսարան։ Ասլան բեկը 1907 թվականին ավարտել է համալսարանը և վերադարձել է Գանձակ։ 1907-1911 թվականներին աշխատել է Գանձակի դատական մարմիններում։ Նա Գանձակի մուսուլմանական բարեգործական ընկերության առաջնորդներից էր, ինչպես նաև Դերասանների ասոցիացիայի նախագահ։ 1917 թվականի փետրվարին Ռուսաստանում տեղի ունեցող հեղափոխությունից հետո, Սաֆիքյուրդսկին ընտրվել է Գանձակի Գործկոմի, ինչպես նաև Գանձակի մուսումանական ազգային խորհրդի անդամ։
1918 թվականի մայիսի 28-ին հռչակվել է Ադրբեջանի Դեմոկրատական Հանրապետությունը։ Ասլան բեկը շատ կարևոր դեր է խաղացել հանրապետության կայացման գործում։ Ասլան բեկը աշխատել է որպես Փոստի և հեռագրական ծառայության նախարար և արդարադատության նախարար՝ Ադրբեջանի Դեմոկրատական հանրապետության ընթացքում։ Ասլան բեկ Սաֆիքյուրդսկին մահացել է 1937 թվականի սեպտեմբերի 20-ին Բաքվում երկարատև հիվանդությունից հետո։


== Աղբյուրներ ==
Azərbaycan Xalq Cümhuriyyəti Ensiklopediyası. İkinci cild. B,2005, s.154; Nəsib Nəsibzadə. Azərbaycan Demokratik Respublikası. B,1990, s.86
Азербайджанская Демократическая Республика. Баку, 1998, с. 120
Азербайджанская Демократическая Республика (1918-1920). Законодательстве акты. Баку, 1998, с. 328


== Ծանոթագրություններ ==
Կլաուդիո Բրավո

Կլաուդիո Անդրես Բրավո Մունյոս (իսպ.՝ Claudio Andrés Bravo Muñoz, ապրիլի 13, 1983(1983-04-13), Loncoche, Կաուտին, Արուկանիա, Չիլի), «Մանչեսթեր Սիթիի» և Չիլիի ազգային հավաքականի դարպասապահ։
Կլաուդիո Անդրես Բրավո Մունոսը «Բարսելոնա» է եկել 2014 թվականի ամռանը Ռեալ Սոսյեդադից։ Բրավոն ծնվել է 1983 թվականի ապրիլի 13-ին Չիլիի Բուին քաղաքում։ Բրավոն դեռ վաղ հասակից սկսել է ֆուտբոլ խաղալ, սակայն իր կարիերայի սկզբում եղել է հարձակվող, այնուհետև պաշտպան և վերջում նոր միայն դարպասապահ։ Բրավոյի առաջին ակումբը եղել է չիլիական Կոլո-կոլոն, որին նա միացել է 11 տարեկան հասակում։ Մարզումները սկսվելուն պես Բրավոն խնդրել է իր մարզչին իրեն փորձել դարպասապահի դիրքում և այդ օրվանից նա այլևս չի ցանկացել փոխել իր դիրքը։ Կլաուդիո Բրավոն Կոլո-կոլոյի առաջին թիմի կազմում առաջին անգամ դաշտ է դուրս եկել 2002 թվականին՝ 19 տարեկան հասակում։ 2006 թվականին Բրավոն տեղափոխվել է իսպանական Ռեալ Սոսյեդադ, որտեղ իր դեբյուտը նշել է 2006 թվականի հոկտեմբերի 22-ին՝ Մալյորկայի հետ խաղում (0-0)։ Կլաուդիո Բրավոն իր բարձր հասակի (185 սմ.) շնորհիվ հիմնականում հաղթող է դուրս գալիս 2-րդ հարկում։ Բրավոն սթափ մտածող, ճկուն և փորձառու դարպասապահ է, ով նաև հիանալի է խաղում ոտքերով։ Բացի այդ, Բրավոն կարողանում է վստահություն հաղորդել թիմի պաշտպանությանը, ինչը շատ կարևոր գործոն է ժամանակակից ֆուտբոլում։


== Արտաքին հղումներ ==
Ֆուտբոլիստը Archived 2014-09-08 at the Wayback Machine. barca.am կայքում
Ժորժ Մուստակի

Ժորժ Մուստակի (մայիսի 3, 1934(1934-05-03)[…], Ալեքսանդրիա, Եգիպտոս - մայիսի 23, 2013(2013-05-23)[…], Նիս), եգիպտա-ֆրանսիացի երգիչ երգահան, որն ունի իտալա-հունական արմատներ։ Հայտի իր բանաստեղծական ռիթմիկության և իր ռոմանտիկ երգերի շնորհիվ,որը հաճախ հենց ինքն էլ կատարում է։ Մուստակին Ֆրանսիային տվել է իր լավագույն երգերից՝ գրելով մոտ 300 երգ։ Նա երգեր է գրել մի շարք հայտնի երգիչների համար ինչպիսիք են՝ Էդիտ Պիաֆը, Դալիդան,Արդի Ֆրացուազան, Իվ Մոնտանը, Բարբարան, Բրիժիտ Ֆոնտենը, Էրբեր Պագանին, Ֆրանց Գալը, Սինդի Դանիելը, Ջուլիետ Գրեկոն, Պիա Կոլոմբոն, Տինո Ռոսին։


== Վաղ ժամանակները Եգիպտոսում ==
Ժորժ Մուստակին ծնվել է 1934 թվականի մայիսի 3-ին Ալեքսանդրիայում։ Նրա ծնողները՝ Սարան և Նեսիմ Մուստակին ֆրանսիամետ են, որոնք եկել են Կերկիրա կղզուց։ Նրանք տեղեփոխվեցին Եգիպտոս, որտեղ նրանց երեխան սովորեց Ֆրանսերեն։ Նրանք ունեին գրախանութ «Cité du livre», որը լավագույներից էր մերձավոր արևելքում։ Այն գտնվում էր Ալեքսանդրիայի կոսմոպոլիտ քաղաքում, որտեղ շատ Էթնոս համայնքներ միասին էին ապրում։
Մուստակիի հայրը խոսում էր հինգ լեզուներով, մինչդեռ նրա մայրը՝ վեց։ Երիտասարդ Ժորժն ու նրա երկու ավագ քույրերը տանը խոսում էին իտալերեն, իսկ դուրսը արաբերեն։ Ծնողները նրանց տանում էին ֆրանսիական դպրոց, որտեղ
նրանք սովորեցին ֆրանսերեն։


== Կյանքը Ֆրանսիայում ==
17 տարեկանում Փարիզում ամառային արձակուրդներից հետո, նրա հայրը թույլատրեց տեղափոխվել Ֆրանսիա։ Նա սկզբից աշխատում էր, որպես շրջիկ գրքավաճառ։ Նա սկսեց դաշնամուր նվագել և երգել Փարիզիան ակումբներում։ Նա իր կարիերայում բարձունքի հասավ, երբ երգիչ-երգահան Ջորջ Բրասենը սկսեց պարապել նրա հետ։


== Սկավառակագրություն ==


=== Ալբոմներ ===
1961 : Les orteils au soleil
1969 : Le Métèque
1971 : Il y avait un jardin
1972 : Danse
1973 : Déclaration
1974 : Les amis de Georges
1975 : Humblement il est venu
1976 : Prélude
1977 : Espérance (Nos enfants)
1979 : Si je pouvais t’aiderEt pourtant dans le monde1981 : C’est là
1982 : Moustaki et Flairck
1984 : Pornographie
1986 : Joujou
1992 : Méditerranéen
1993 : Lo Straniero [Italian compilation]
1996 : Tout reste à dire
2003 : Odéon
2005 : Vagabond
2008 : Solitaire


=== Համերգային ալբոմներ ===

1970 : Bobino 70 — Le temps de vivre
1973 : Concert
1975 : Live
1978 : Olympia
1988 : Au Déjazet
2001 : Olympia 2000
2002 : Presqu'en solo – Live à la Philharmonie de Berlin


== Ծանոթագրություններ ==
(3146) Դաթո

(3146) Դաթո (անգլ.՝ Dato), աստերոիդ աստերոիդների հիմնական գոտում։ Հայտնաբերվել է 1972 թվականի մայիսի 17-ին Տամարա Սմիռնովայի կողմից Նաուչնիում։
Միջին հեռավորությունը Արեգակից կազմում է 2,433185 ա. մ., առավելագույնը մոտենում է 1,9458 ա. մ. հեռավորության վրա և հեռանում 2,9205 ա. մ.։ Արեգակի շուրջ մեկ ամբողջական պտույտ է կատարում 1386,31 երկրային օրվա ընթացքում, իր ուղեծրով շարժվելով միջինում 0,259682 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 8,37° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(3146) Դաթո աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Հերհեր (գետ)

Անվան այլ կիրառումների համար տե՛ս՝ Հերհեր (այլ կիրառումներ)Հերհեր, Գուդենի, Գուտենի, Գուդենվո գետ, Երեր, Երերն, Կաբախլըչայ, Կաբախլիչայ, Կարմրաշեն, Հերհերչայ, Ղաբախլի, Ղաբախլու, Ղաբաղլի, Ղաբաղլու, գետ Հայաստանի Վայոց ձորի մարզում, Արփայի աջ վտակը։ Սկիզբ է առնում Թեքսարի լեռնաշղթայի հյուսիսարևելյան լանջերից՝ 3040 մ բարձրությունից։ Երկարությունը 28 կմ է, ջրհավաք ավազանը 174 կմ2։ Վերին հոսանքում առաջացնում է V-աձև հովիտ, 150-200 մ խորությամբ ձոր և մի ջրվեժ 17 մ բարձրության։ Սնումը խառն է, վարարումը՝ մայիսին։ Տարեկան միջին ծախսը՝ 1.89 խոր.մ/վրկ, հոսքը՝ 6 միլիոն խոր.մ։ Ջրերն օգտագործում ենոռոոգման նպատակով։ Հորդանում է մայիսի սկզբներին։ Գետակում հաջողությամբ բազմանում է կարմրախայտը։ Մայր գետին միանում է Վայք քաղաքից 7-8 կմ հյուսիս։


== Ծանոթագրություններ ==
Ռադոչա

Ռադոչա (ռուս.՝ Радоча), գյուղ Ռուսաստանի Նովգորոդի մարզի Նովոգորոդսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Տիսեն-Բորնեմեսի թանգարան

Տիսեն-Բորնեմեսի թանգարան (իսպ. Museo Thyssen-Bornemisza), մինչև 1993 թվականը եղել է աշխարհի մեծագույն մասնավոր պատկերասրահը (Բրիտանական միապետերի հավաքածուի հետ)։ Ներկայումս պետական պատկերասրահ Մադրիդում։ Պրադոյի և Սոֆիա թագուհու մշակույթի կենտրոնի հետ միասին մտնում է «մշակութային ոսկե եռանկյան» մեջ։
Տիսեն-Բորնեմեսի թանգարանը համարվում է հիանալի համալրում եռանկյան  իր հարևանների համար։ Ի տարբերություն Պրադոյի նրանում ներկայացված են իտալացի պրիմիտիվիստների և անգլիացի գեղանկարիչների աշխատանքները, ի տարբերություն Սոֆիա թագուհու մշակույթի կենտրոնի Տիսեն-Բորնեմեսը  ներառում է իր մեջ իմպրեսոնիստների, էքսպրեսոնիստների, ինչպես նաև 20-րդ դարի երկրորդ կեսի Եվրոպական և Ամերիկական կտավներ։
Պատկերասրահը զբաղեցնում է  Վիլյառմոսի պալատը (իսպ. Palacio Villahermosa) Պրադոյից ոչ հեռու։ Մասնաճյուղերը գտնվում են Կատալոնիայի ազգային թանգարանում՝ Բարսելոնայում։


== Պատմություն ==
1986 թվականին բարոն Տիսեն-Բորնեմեսին հայտարարեց, որ ցանկանում է գնել նոր տուն իր գեղարվեստական հավաքածուի համար, որն այդ ժամանակ համարվում էր աշխարհի խոշորագույն մասնավոր հավաքածուն։ Նա բաժին էր հասել իսպանիային այլ երկրների հետ խորը մրցակցության միջոցով։ Որոշիչ դարձավ բարոնի կնոջ՝  Կարմեն Սերվերի խոսքը։ Սկզբից պատկերասրահը տեղափոխվեց Մադրիդ իննուկես տարով։ 1993 թվականին բարոնի և Իսպանիայի կառավարության համագործակցության հետևանքով Իսպանիան գնեց հավաքածուն խորհրդանշական 44 100 մլն պեսետ գնով (232 մլն ֆունտ ստեռլինգ)։


== Հավաքածու ==
Ներկայումս հավաքածուն ներառում է ութ հարուրամյա եվրոպական գեղանկարներ։
Հավաքածուում լայն  ներկայացված են ռենեսանսի և բարրոկկոի ժամանակների հայտնի նկարիչներ`  այդ թվում Պիեռա Դելլա Ֆրանչեսկան և Ջամբատտիստա Պիտտոնին։ Թանգարանում մեծ բաժին է կազմում իմպրեսոնիստների կտավները։
Նաև կան բավականին ինքնատիպ հյուսիսամերիկյան հավաքածուներ, որոնք համարյա անհայտ են եվրոպացիներին, բայց զբաղեցնում են 4 սրահ։


== Պատկերասրահ ==

		
		
		
		
		
		
		
		
		
		
		
		
		
		
		
		
		
		
		


== Ծանոթագրություններ ==
Կորբոլիխա (գետ)

Կորբոլիխա, գետը գտնվում է Ալթայի ծայրամասում։ Գետի երկարությունը 55 կմ է, գետի մակերեսի ջրաժողով ավազանը 550 կմ² է։ Թափվում է Խամուտինկա՝ Ալեյ գետի մեջ՝ իր գետաբերանից 720 կմ հեռավորության վրա։

Կոդ - 13010200112115200000219
Ավազանի կոդ - 13.01.02.001
Կոդ ՀՈւ - 11520000021
Տոմ ՀՈւ - 15


== Պատմություն ==
Կորբոլիխա գետը հանրաճանաչություն է ձեռք բերել Զմեինագորական ծագմամբ և իր ափերին տեղակայված հանքարանների շնորհիվ։ 18-րդ դարում գետի վրա կառուցվել է պատնեշ։
Զմեինոգորսկի 270 ամյակի պատվին գետի վրա կանգնեցվել է Էրմակին նվիրված հուշակոթող։


== Ստուգաբանություն ==
Գետի անվանման հիմքում ընկած է թուրքերեն կորբո՝ թուփ բառը։ Հնում գետի ափերին կային թփեր, ուստի գետի անվանումը կարող էր հնչել Կորբոլու՝ թփերով, թփային, իխա վերջավորությունը արդեն գետի ռուսերեն տարբերակում է առաջացել։


== Վտակներ ==
Գետում գտնվում են Խարկովկա, Կրուտիշկա, Զմեևկա, Մեծ Կամենկա և Փոքր Բորովուշկա գետերը։


== Ափի բնակելի մասեր ==
Ափի վրա գտնվող երկրներից է՝ Զմեինոգորսկը։ Մի փոքր ներքև գտնվում է Կարամիշեվոն (Ալթայի երկրամաս)։


== Էկոլոգիա ==
Գետը բնորոշվում է իր մեծաքանակ անթրոպոգեն բաղադրիչներով։ Ռեգուլյար հիդրոքիմիական հետախուզությունների չի դասվում։ Հունի և ափերի մաքրումը կատարվում է հասարակական կազմակերպությունների կողմից։ Ցածր ինքնամաքրման ունակությունը չի թողնում դուրս վռնդել գետի աղտոտվածությունը, երևում է գետի տիղմակայելը, իսկ կեղտոտ իրերի առկայությունը համարվում է գետի երկրորդական աղտոտվածությունը։


== Ծանոթագրություններ ==
Սարատակ (այլ կիրառումներ)

Սարատակ անունը կարող է վերաբերել՝

Սարատակ՝ գյուղ Հայաստանի Հանրապետության Շիրակի մարզում,
Սարատակ՝ գյուղ Արցախի Հանրապետության Քաշաթաղի շրջանում։
Ավագ վանք (Կամախի գավառ)

Ավագ վանք, գյուղ Արևմտյան Հայաստանում, Էրզրումի վիլայեթի Կամախի գավառակում։


== Պատմություն ==
Գյուղի հայտնի տոհմերից էր Բրոխորյան գերդաստանը։ Այն տվել է մի քանի բարձրաստիճան գործիչներ։


== Բնակչություն ==
1913 թվականին ուներ 64 հայ բնակիչ։


== Պատմամշակութային կառույցներ ==
Ավագ վանքն ուներ մեկ եկեղեցի և մի մատուռ։ Գյուղում է գտնվել Ավագ Վանքը։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Էրզրումի նահանգի հայաբնակ բնակավայրեր


== Ծանոթագրություններ ==
LA (երգ)

«LA» (նաև հայտնի է որպես «L.A.», Los Angeles անվան հապավումը), ամերիկացի R&B/հիփ հոփ երգիչ Ty Dolla Sign-ի երգը, որում իրենց մասնակցությունն ունեն նաև ռեփեր Քենդրիկ Լամարը, երգչուհի Բրենդին և երգիչ Ջեյմս Ֆաունտլերոյը։ Այն ընդգրկվել է Թայի «Free TC» անվանումը կրող առաջին ստուդիական ալբոմում, որը թողարկվել է 2015 թվականի նոյեմբերին։


== Նախապատմություն ==

Դեռ 2014 թվականին Թայը արդեն հայտարարել էր, որ իր «Free TC» ալբոմի համար համագործակցելու է ռեփեր Քենդրիկ Լամարի հետ և ձայնագրելու է «LA» երգը։ 2015 թվականի մայիսին առանց Թայի թույլատվության համացանցում հայտնվեց երգի նախնական տարբերակը, որում իրենց մասնակցությունն ունեին Քենդրիկ Լամարը և D&D դուետը։ Թայը այն անվանեց «ոչ պաշտոնական տարբերակ», սակայն նաև նշեց, որ դրա վերջնական տարբերակը «շատ ավելի լավն է լինելու»։ Դրանից որոշ ժամանակ հետո, Թայը հայտարարեց, որ իր ալբոմում լինելու է համագործակցություն երգչուհի Բրենդիի հետ։ Հոկտեմբերի 15-ին երբ հրապարակվեց ալբոմի վերջնական երգացանկը, պարզ դարձավ, որ «LA» երգում իր մասնակցությունն ունի նաև երգիչ Ջեյմս Ֆաունտլերոյը, իսկ D&D դուետի անունը բացակայում է։ Երգի վերջնական տարբերակը ներկայացվեց նոյեմբերի 5-ին Real 92.3 ռադիոկայանի եթերում։ «Free TC» ալբոմը, որում ներառված է «LA» երգը, վաճառքի դուրս եկավ նոյեմբերի 13-ին։
«LA»-ը 5 րոպե և 7 վայրկյան տևողությամբ ստեղծագործություն է նվիրված Լոս Անջելես քաղաքին, որը Թայի ծննդավայրն է։ Թայը այն համեմատել է ռեփեր Ջեյ Զիի և երգչուհի Ալիշա Քիզի «Empire State of Mind» երգի հետ, որը Նյու Յորք քաղաքի մասին է։


== Քննադատական արձագանքներ ==
Radio.com կայքի լրագրող Ջոնաթան Հեյլին գրել է, որ Քենդրիկ Լամարը իր հատվածով ունկնդիրների ամբողջ ուշադրությունը հրավիրում է իր վրա։ «Uproxx»-ի բլոգեր Գատին դրական կարծիք է հայտնել երգի մասին՝ գրելով, որ այն նոր իմաստ է տալիս Լոս Անջելեսի «Հրեշտակների քաղաք» անվանը։


== Ծանոթագրություններ ==


== Արտաքին հղումներ ==
Երգի աուդիոն ՅուԹյուբ վիդեոհոսթինգում
Երգի տեքստը Archived 2015-09-05 at the Wayback Machine. MetroLyrics կայքում